סיפורה של שפחה (סדרת טלוויזיה)

סיפורה של שפחה (באנגלית: The Handmaid's Tale) היא סדרת טלוויזיה אמריקאית עטורת פרסים, המבוססת על הספר הדיסטופי הספקולטיבי מאת הסופרת הקנדית מרגרט אטווד "מעשה השפחה". הסדרה הוזמנה על ידי שירות הווידאו על פי דרישה Hulu, ובסוף 2016 הופקה העונה הראשונה, הכוללת 10 פרקים, שהועלתה במלואה לאתר האינטרנט של Hulu ב-26 באפריל 2017. במאי 2017, חודשה הסדרה לעונה שנייה, שעלתה לשידור ב-26 באפריל 2018. בפברואר 2019, חודשה הסדרה לעונה שלישית. ב-27 ביולי 2019 אישרה חברת ההפקות "הולו" כי לסדרה תופק עונה רביעית. העונה הרביעית יצאה לאור ב-27 באפריל 2021. היא הסתיימה ב-16 ביוני 2021. בדצמבר 2020, לקראת הפרימיירה של העונה הרביעית, חודשה הסדרה לעונה חמישית.
בספטמבר 2022 לקראת יציאתה של העונה החמישית הוכרזה העונה השישית והאחרונה, שעלתה לשידור ב-8 באפריל 2025.

העלילה מתרחשת בעולם עתידני וקודר, בשטחי ארצות הברית לשעבר, לאחר שתאוקרטיה נוצרית טוטליטרית חוללה הפיכה בממשל האמריקאי והקימה את רפובליקת "גלעד". צעירה בשם ג'ון נחטפת, מצוותת למעמד השפחות, שנאלצות לשמש בהוראת המשטר כפילגשים למפקדי "גלעד", הסובלים מעקרות, למטרות רבייה. למרות מצבה הקשה, היא לא מאבדת תקווה לשוב ולהתאחד עם משפחתה בעולם החופשי.

בספטמבר 2017, זכתה הסדרה בפרס אמי לסדרת הדרמה הטובה ביותר, ובכך הייתה לסדרה הראשונה המשודרת בסטרימינג שזוכה בפרס זה.

כל העונות של הסדרה משודרות ב-HOT HBO וזמינות לצפייה בשירות HOT VOD. ב-27 באפריל 2018 עלתה עונתה הראשונה לשירות yes VOD וב-31 ביולי 2018 עלתה העונה הראשונה לסלקום טיוי.

 רקע 
עלילת הסדרה מתרחשת בעתיד הקרוב, בו משבר עולמי כתוצאה ממחלות מין וזיהום הסביבה מוביל לצניחה בשיעור הילודה המוסברת בירידה בפריון הנשים על אף שהבעיה נעוצה בעקרות הגברים. המשבר מוליד תנועה נוצרית רדיקלית פונדמנטליסטית בשם "בני יעקב" המחוללת מהפכה בארצות הברית ומקימה במקומה ממשל טוטליטרי-תאוקרטי בשם "רפובליקת גלעד" ומשליטה סדר חדש המבוסס על ערכי התנועה ועל פרשנותה לתנ"ך. במהלך הקמת גלעד והתמסדותה נערכים מסעות צלב וטיהורים. החברה החדשה מאורגנת בצורה היררכית על פי חוקים חברתיים שנוצרו זה מכבר, שבו נשים משועבדות, אינן מורשות לעבוד על פי חוק, לצאת מהבית ללא ליווי, להחזיק רכוש עצמאי או בכסף, לנהוג או לקרוא ולכתוב. הנשים מחולקות למעמדות שאחד מהם הוא של שפחות. השפחות הן נשים שלפני המהפכה נחשבו חוטאות על פי תפיסת גלעד, אך עם זאת פוריות, ולכן יועדו בגלעד לשמש כשפחות המועברות בין אנשי המעמד השולט (מחוללי המהפכה, המכונים "מפקדים") ונשותיהם למטרת רבייה. פעם בחודש נערך טקס מקודש בו המפקד-הבעל אונס את השפחה, השוכבת כשראשה בין חלציה של אשת המפקד, במטרה לעבר אותה. לאחר לידת תינוק הוא מאומץ על ידי המפקד ורעייתו, והשפחה מועברת לבית מפקד אחר. לשפחות אין שם והן נקראות בכל עת על שם מפקדן הנוכחי. מעמד השפחות נוצר על בסיס פרשנות לסיפור לידת בני יעקב. בנוסף, משפחות המפקדים מחזיקות בילדים שנחטפו מהוריהם ומגדלות אותם כאילו היו ילדיהם. הבנות מתחתנות בגיל 14.

לצד השפחות, רוב החברה מקובצת למעמדות שמכתיבים את תפקידם וחובותיהם. נשים מחולקות למגוון קטן של קטגוריות חברתיות, אשר כל אחת מסומנת על ידי שמלה פשוטה וחלקה בצבע מסוים: שפחות לבושות בשמלה אדומה, הנשים שעוסקות במשק בית, הקרויות "מרתות" (על שם דמות מהברית החדשה), לובשות ירוק-אפרפר, ורעיות (הצפויות לנהל את משקי הבית) לובשות ירוק-כחלחל. "נשות אקונו" הן נשים ממעמד נמוך יותר; תמהיל של כל הקטגוריות הנ"ל, והן לובשות אפור. קבוצה נוספת של נשים, "דודות" (אשר מחנכות ומפקחות על השפחות באכזריות), לובשות חום. אסירות נקראות "לא-נשים" (Unwoman), ומשועבדות למוות בפינוי פסולת רעילה במושבות. "איזבליות" (על שם הדמות המקראית) הן יצאניות בבתי בושת סודיים הפועלים אך ורק לגברי האליטה ואינן מוגבלות בלבושן. מהגברים, "העיניים" הם משטרה חשאית שמתצפתים על האוכלוסייה הכללית ובודקים סימנים של מרד. ישנם ציידים שיורים בכל מי שמנסה לברוח מהמדינה.

ג'ון אוסבורן, ששמה, כשם כל השפחות, שונה לשלפרד (Offred), על שם האדון שלה ("Of Fred"; בתרגום חופשי: של פרד) היא השפחה המצוותת לביתו של מפקד גלעדי בשם פרד ווטרפורד ואשתו סרינה ג'וי. שלפרד כפופה לחוקים קפדניים ובחנים מתמידים; מילה או מעשה בלתי הולם מוביל לענישה אכזרית. בטרם נלכדה במלתעות "גלעד" הופרדה מבן זוגה ובתה נלקחה ממנה ואומצה ב"גלעד" על ידי מפקד ואשתו חשוכי ילדים, ניהלה אורח חיים חופשי של אשה ב, השכלה אקדמית, משרה של עורכת ספרותית, זוגיות. כל שנותר לה בשבייה הוא לציית לחוקים של גלעד בתקווה שיום אחד תוכל לשוב ולחיות בחופשיות ולהתאחד עם בתה ובן זוגה. לזוג ווטרפורד, מחלוצי "גלעד", יש קונפליקטים משלהם עם המציאות של החברה שהם עזרו ליצור.

עלילה

עונה 1
בעונה הראשונה של הסדרה, אנו פוגשים את ג'ון אוסבורן, ששמה כעת אופרד, במשטר הטוטליטרי של גלעד, שקם לאחר מלחמת אזרחים שנייה באמריקה. לאחר שנפרדה בכוח מבעלה לוק ובתה חנה במהלך מנוסה כושלת, ג'ון נלכדת על ידי צבא רפובליקת גלעד והיא מוצבת כשפחה בביתו של המפקד פרד ווטרפורד ואשתו סרינה ג'וי, שם היא נאלצת לעבור טקסים משפילים כדי להרות. היא יוצרת קשרים זהירים עם שפחות אחרות, כמו מוירה וג'נין, ומגלה רשתות התנגדות בתוך הבית, הכוללת את נהגו של המפקד פרד ששמו ניק. ג'ון לומדת על האכזריות של המשטר דרך עונשים קשים, הוצאות להורג פומביות והדחקת זכויות נשים. פלאשבקים חושפים את הידרדרות ארצות הברית ועליית גלעד, כולל תהליך אובדן עבודות וחשבונות בנק לנשים. חוסנה של ג'ון גדל כשהיא מתכננת להתנגד למשטר, ומגלה שהיא בהריון, מה שמסבך את יחסיה עם סרינה. העונה מסתיימת בהובלתה של ג'ון על ידי משמר, אך עם ניצוץ של תקווה להתנגדות.

עונה 2
בעונה זו, ג'ון נשארת בגלעד, יולדת בת בשם ניקול, שנתפסה כבתו של ניק. היא מתלבטת אם לברוח, ובסופו של דבר שולחת את ניקול לבטחה עם אמילי דרך רשת ההתנגדות, אך בוחרת להישאר כדי למצוא את חנה ביתה הראשונה מבעלה לוק. סרינה ג'וי, נואשת לילד, גורמת למתחים בבית, בעוד המפקד ווטרפורד סובל מהשלכות מעשיו. פעילויות ההתנגדות של ג'ון מתגברות, והיא מארגנת התקפה על אירוע מרכזי בגלעד. העונה חוקרת את המחנות הרעילים בקולוניות, לשם נשלחת אמילי, ומציגה את הקשרים בין השפחות. פלאשבקים מראים את ההסלמה של הדיכוי לפני גלעד. יחסיה של ג'ון עם ניק מעמיקים תחת איומים מתמידים, וסרינה מראה סדקים באמונתה במשטר. ג'ון חווה עונשים פסיכולוגיים מדודה לידיה, אך חוסנה גובר. העונה מסתיימת עם ג'ון עדיין בגלעד, נחושה להילחם, בעוד בעלה לוק שהצליח להמלט חי בקנדה כפליט.

עונה 3
בעונה השלישית, ג'ון הופכת למנהיגה בהתנגדות, ופועלת בהברחת ילדים מגלעד כדי לאחד משפחות. היא מתמודדת עם סכנות גוברות, כולל מהדודה לידיה, שמכפיפה את השפחות למשמעת קשה. המפקד לורנס, דמות מורכבת, מסייע למאמציה של ג'ון ומגלה מחלוקות פנימיות במשטר. שאיפותיה של סרינה משתנות, והיא מחפשת כוח בתוך גלעד. מעשיה של ג'ון גורמים לאבדות משמעותיות, אך היא ממשיכה להוות השראה להתנגדות. העונה חוקרת את חייהם של הפליטים בקנדה, שם לוק ומוירה פועלים נגד גלעד. ג'ון מארגנת מבצע הצלה גדול, הכולל הברחת עשרות ילדים מגלעד שבמהלכו היא נפצעת באופן קשה. יחסיה עם ניק נבחנים, וסרינה מתחילה לשתף פעולה עם השלטונות בקנדה.

עונה 4
העונה הרביעית מתחילה בהצלתה של ג'ון על ידי אחיותיה השפחות שמבריחות אותה ברחבי גלעד. הדודה לידיה מעונה על ידי השלטונות לאור המבצע של ג'ון והשפחות אך בסוף מזוכה. בהמשך ג'ון מצליחה לברוח לקנדה ומתאחדת עם בעלה לוק וביתה ניקול, אך סובלת מפוסט-טראומה ומאנטי-פליטים. היא מצטרפת להתנגדות, תוקפת את גלעד מחוץ. בגלעד, ג'נין והדודה לידיה מנווטות בתפקידיהן, עם ג'נין סובלת מהתעללות תחת המפקד לורנס ונעמי פוטנאם. מאמציה של ג'ון מובילים להתקפות על גלעד, אך היא מותקפת, שורדת ניסיון רצח. לוק הורג את התוקף, מה שמוביל לצו מעצר נגדו. העונה חוקרת את השפעת גלעד על קנדה, עם סרינה ופרד כלואים ומשפטים. ג'ון מעידה נגד הווטרפורדים, חושפת זוועות. יחסים מתוחים בין ג'ון לסרינה מתפתחים. העונה מסתיימת עם ג'ון וסרינה, שתיהן ברכבת פליטים, מול עתיד לא ידוע.

עונה 5
בעונה החמישית, ג'ון בקנדה מתמודדת עם מתחים אנטי-פליטים, נדרסת על ידי אוהד גלעד, ולוק הורג את התוקף, מה שגורם להם לברוח. הם מתכננים לברוח לאלסקה, אך לוק מקריב עצמו למען ג'ון וניקול. ברכבת, ג'ון פוגשת את סרינה ובנה נואה, יוצרת איחוד מתוח. בגלעד, ג'נין מתנגדת להתעללות, מה שמוביל להסרתה על ידי העיניים, ומעציבה את דודה לידיה. ניק, עדיין מאוהב בג'ון, עובד בסתר עם ממשלת ארצות הברית ומתעמת עם המפקד לורנס, מה שמאמץ את נישואיו. העונה חוקרת את חדירת גלעד לקנדה, עם סרינה מנסה לבנות השפעה. ג'ון מתקשה להגדיר מחדש את זהותה. העונה מסתיימת בסכסוכים לא פתורים ובריתות שבריריות.

עונה 6
בעונה השישית והאחרונה של "סיפורה של שפחה", מסעה של ג'ון וסרינה לוקח תפנית בלתי צפויה, בעוד מוירה מקבלת החלטה נועזת וניק מתמודד עם מבקר רב עוצמה. ג'ון מנסה להסתגל לקהילה חדשה, וסרינה מחפשת מקלט, כשלוק ומוירה לוקחים סיכון משמעותי. ג'ון נאבקת להציל את יקיריה, בעוד המפקד לורנס זוכה להשפעה על ידי קבלת דיפלומטים לניו בת'להם, ואנט לידיה מחפשת את ג'נין. ג'ון משבשת את תוכניות המורדים, ולאחר מכן היא ומוירה פועלות במסווה, עם סרינה וניק מקבלים החלטות גורליות. במהלך העונה ג'ון מסייעת למורדים ועוזרת לפיצוץ מטוס שנשא את המפקדים הבכירים של גלעד כשבטיסה נספים גם המפקדים ניק ולורנס. לאחר גילוי מזעזע, ג'ון מאבדת שליטה, וסרינה מתכננת עתיד יוקרתי. ג'ון מסתתרת במקום בלתי צפוי, והיא ומוירה מבצעות תוכנית מסוכנת, בעוד גלעד מדכאת את המורדים, מה שמוביל את ג'ון להתמודד עם האתגר הגדול ביותר שלה. הדודה לידיה עוברת לעזור לג'נין ולמורדים. העונה מסתיימת עם ג'ון מהרהרת בחוויותיה ומחליטה על צעדיה הבאים, תוך התמודדות עם רפורמות בגלעד ודילמות מוסריות תוך שהיא ממשיכה את המרד שלה בכתיבת הסיפור האישי שלה.
 סקירת סדרה 

שחקנים ודמויות

שם השחקנ/ית שם הדמות אודות הדמות שם אמיתי  כינוי/ים אליזבת מוס  ג'ון אוסבורן  שלפרד / שלג'וזף  השפחה. ג'וזף פיינס  פרד ווטרפורד  המפקד מפקד בכיר במשטר "גלעד" ואדונה של שלפרד. איבון סטרהובסקי  סרינה ג'וי ווטרפורד   רעייתו של פרד. אלקסיס בלדל  אמילי  שלגלן / שלסטיבן / שלרוי / שלג'וזף  שותפתה לקניות של שלפרד. נחשבת ל"בוגדת מגדר" בשל היותה לסבית. מדליין ברואר ג'נין  שלוורן / שלדניאל / שלהווארד  שפחה פגועה בנפשה, שעינה הימנית נעקרה בשל התנהגות לא נאותה. אן דאוד לידיה  הדודה לידיה  חונכת השפחות האכזרית. או. טי. פגבנל  לוקאס "לוק" בנקול   בעלה של ג'ון, לפני שהיא הפכה לשפחה. מקס מינגלה  ניק בליין   נהגו של פרד ונהג מרוצים לשעבר משיקגו. סמירה ויילי  מוירה  רובי  חברתה הטובה של ג'ון מימיה במכללה. אמנדה ברגל ריטה  מרתה  אם הבית שבו מתגוררת ג'ון. בראדלי ויטפורד  ג'וזף לורנס   מפקד בכיר במשטר "גלעד", ממייסדי המושבות ואבי התכנית הכלכלית שלהן. מתכתב עם לורנס אוליפנט, מחבר 'ארץ הגלעד' ואבי התכנית המעשית לישב את הגלעד ביהודים בסוף המאה ה-19.סאם ייגרמארק טואלוסוכן ממשלת ארצות הברית שסרינה פוגשת בקנדה.איוור קרדייןנעמי פטנאםאשתו של המפקד פטנאם ובהמשך נישאת למפקד לורנס.דמויות משנהג'ורדנה בלייקחנה בנקולהבת של ג'ון ולוקאס בנקול. לאחר שהיא נלקחת, היא ניתנת למשפחה חדשה ושמה מוחלף לאגנס מקנזי.סטפן קאנקןוורן פטנאםמפקד בכיר והראשון הידוע כמפקדה של ג'נין.טטיאנה ג'ונסלילי פולרמחליפה את אמילי לאחר שזו נלכדת בידי העיניים. מזהירה את ג'ון מלשבור את החוקים ומעדיפה לא לפגוע בסטטוס קוו וזאת מכיוון שהיא מאמינה שחייה כשפחה עדיפים על החיים הקשים שניהלה לפני הגעתה לגלעד.

סדרת המשך
בספטמבר 2019 הוכרז כי "הולו" ו-"MGM TV"  מפתחות סדרת המשך ל"סיפורה של שפחה" בהתבסס על הספר "The Testaments"  שיצא לאור בשנת 2019. במרץ 2023 התפרסם כי ברוס מילר חדל להיות השואו ראנר של "סיפורה של שפחה" על מנת שיוכל להתמקד בפיתוח סדרת ההמשך. בפברואר 2025 התפרסם כי הולו מתקרבת לאישור הפקת הסדרת המשך, שיככבו בה אן דאוד וצ'ייס אינפיניטי. במרץ 2025 התפרסם כי גם לוסי האלידיי לוהקה לתפקיד ראשי בסדרה. בינואר 2026 התפרסם כי הסדרה עתידה לעלות לשידור ב-8 באפריל 2026.

פרסים ומועמדויות
 שנה פרס קטגוריה מועמדים תוצאהביבליוגרפיה<center>2017פרסי אמי לבידור בפריים טיים סדרת דרמה יוצאת מן הכלל סיפורה של שפחה  שחקנית ראשית יוצאת מן הכלל בסדרת דרמה אליזבת מוס (עבור הופעתה בפרק "לילה")  שחקן משנה יוצא מן הכלל בסדרת דרמה אן דאוד (עבור הופעתה בפרק "שלפרד")  סמירה ויילי (עבור הופעתה בפרק "לילה")  בימוי יוצא מן הכלל בסדרת דרמה ריד מוראנו (עבור בימוי הפרק "שלפרד")  קייט דניס (עבור בימוי הפרק "הגשר")  כתיבה יוצאת מן הכלל בסדרת דרמה ברוס מילר (עבור כתיבת הפרק "שלפרד") פרסי אמי לבידור בפריים טיים עבור אומנויות יצירתיות שחקנית אורחת יוצאת מן הכלל בסדרת דרמה אלקסיס בלדל (עבור הופעתה בפרק "מאוחר")  ליהוק יוצא מן הכלל לסדרת דרמה ראסל סקוט, שרון ביילי, שרי תומאס  צילום יוצא מן הכלל קולין ווטקינסון (עבור צילום הפרק "שלפרד")  עיצוב תלבושות יוצא מן הכלל בסדרה תקופתית/ פנטזיה אן קראבטרי, שינה ויצ'ארי (עבור עיצוב התלבושות בפרק "שלפרד")  עיצוב הפקה יוצא מן הכלל ג'ולי ברגהוף, אוון וובר, סופי ניודורפר (עבור עיצוב הפקת הפרק "שלפרד")  אפקטים ויזואליים לתפקיד משני ברנדן טיילור, סטיבן לבד, ליאור בובל, מרטין או'בריאן, וינסטון לי, קלי נאוף, זרק דמבינסקי, מייק סיוטה, קמרון קר עבור (עבור האפקטים החזותיים בפרק "יום לידה") פרסי בחירת הנוער תוכנית השנהסיפורה של שפחה  הישג יוצא מן הכלל בדרמה  תוכנית חדשה יוצאת מן הכלל  הישג אישי בדרמה אליזבת מוס פרסי הדרבי המוזהב סדרת דרמה סיפורה של שפחה  שחקנית דרמה אליזבת מוס  שחקנית דרמה אורחת אלקסיס בלדל  2018 פרסי סטלייט סדרת הדרמה סיפורה של שפחה  השחקנית הטובה ביותר בדרמה אליזבת מוס  שחקנית המשנה הטובה ביותר בדרמה אן דאוד  פרס גלובוס הזהב סדרת הדרמה הטובה ביותר סיפורה של שפחה  השחקנית הטובה ביותר אליזבת מוס  שחקנית המשנה הטובה ביותר אן דאוד פרסי גילדת שחקני המסךהופעה יוצאת מן הכלל של אנסמבל בסדרת דרמהמדליין ברוור, אמנדה ברוגל, אן דאוד, או. טי. פגבנל, ג'וזף פיינס, טטיאנה ג'ונס, מקס מינגהלה, אליזבת מוס, איבון סטרהובסקי וסמירה ויילי הופעה יוצאת מן הכלל של שחקנית בסדרת דרמהאליזבת מוס פרס בחירת מבקרי הטלוויזיה הדרמה הטובה ביותר סיפורה של שפחה  השחקנית הטובה ביותר אליזבת מוס  שחקנית המשנה הטובה ביותר אן דאוד פרסי אמי לבידור בפריים טייםסדרת דרמה יוצאת מן הכללסיפורה של שפחה שחקנית ראשית יוצאת מן הכלל בסדרת דרמהאליזבת מוס (עבור הופעתה בפרק "הטקס האחרון") שחקן משנה יוצא מן הכלל בסדרת דרמהג'וזף פיינס (עבור הופעתו בפרק "דם ראשון") שחקנית משנה יוצאת מן הכלל בסדרת דרמהאלקסיס בלדל (עבור הופעתה בפרק "לא אישה") אן דאוד (עבור הופעתה בפרק "ג'ון") איבון סטרהובסקי (עבור הופעתה בפרק "עבודת נשים") בימוי יוצא מן הכלל בסדרת דרמהקארי סקוגלנד (עבור בימוי הפרק "אחרי") כתיבה יוצאת מן הכלל בסדרת דרמהברוס מילר (עבור בימוי הפרק "ג'ון") פרסי אמי לבידור בפריים טיים עבור אמנויות יצירתיותשחקנית אורחת יוצאת מן הכלל בסדרת דרמהקלי ג'נרט (עבור הופעתה בפרק "אישה אחרת") שרי ג'ונס (עבור הופעתה בפרק "כבודה") סמירה ויילי (עבור הופעתה בפרק "אחרי") ליהוק יוצא מן הכלל בסדרת דרמהשרון ביאלי, שרי תומאס, ראסל סקוט ורובין ד. קוק צילום יוצא מן הכלל לסדרה במצלמה יחידה (שעה אחת)קולין ווטקינסון (עבור צילום הפרק "ג'ון") עיצוב תלבושות יוצא מן הכלל לסדרת פנטזיה/ מדע בדיוניאן קרבטרי ונטלי ברונפמן (עבור עיצוב התלבושות בפרק "זרעים") איפור יוצא מן הכלל לסדרה במצלמה יחידה (בלי תותבות)ברטון לה בלאנק, טליה ריינגולד ואריקה קאסרס (עבור האיפור בפרק "לא אישה") עיצוב הפקה יוצא מן הכלל לתוכנית עכשווית סיפורית (שעה אחת או יותר)מארק ווייט, אליזבת ויליאמס, מרתה ספארו וקרולין גי (עבור עיצוב הפקת הפרק "ג'ון") אליזבת ויליאמס, מרתה ספארו ורוב הפבורן (עבור עיצוב הפקת הפרקים "זרעים", "דם ראשון" ו"אחרי") עריכת תמונה יוצאת מן הכלל לסדרת דרמה במצלמה יחידהוונדי האלאם (עבור עריכת הפרק "ג'ון") ערבוב קול יוצא מן הכלל לסדרת דרמה או קומדיה (שעה אחת)ג'ו מורו, לו סולקופסקי וסילבן ארסנהולט (עבור ערבוב הקול בפרק פרק "ג'ון") אפקטים חזותיים מיוחדים יוצאים מן הכלל בתפקיד משנהסטפן לבד, ברנדן טיילור, קלי נאוף, קלי וייס, קווין מקיגה, אנדרסון לאו בוול, וינסטון לי, קסי לו וקמרון קר (עבור האפקטים החזותיים בפרק "ג'ון") פרסי גילדת התסריטאים של אמריקהסדרה דרמטיתסיפורה של שפחה  סדרה חדשה  2019פרסי גלובוס הזהבהשחקנית הטובה ביותר בסדרת דרמהאליזבת מוסשחקנית המשנה הטובה ביותראיבון סטרהובסקיפרסי גילדת שחקני המסךהופעה יוצאת מן הכלל של אנסמבל בסדרת דרמהאלקסיס בלדל, מדליין ברוור, אמנדה ברוגל, אן דאוד, או. טי. פגבנל, ג'וזף פיינס, נינה קירי, מקס מינגהלה, אליזבת מוס, איבון סטרהובסקי, סידני סוויני ובהיה ווטסון הופעה יוצאת מן הכלל של שחקן בסדרת דרמהג'וזף פיינס הופעה יוצאת מן הכלל של שחקנית בסדרת דרמהאליזבת מוס פרסי גילדת התסריטאים של אמריקהסדרת דרמטיתסיפורה של שפחה פרק דרמהאריק טצ'מן (עבור כתיבת הפרק "דם ראשון") פרסי אמי לבידור בפריים טייםבימוי יוצא מן הכלל בסדרת דרמהדיינה רייד (עבור בימוי הפרק "הולי") כתיבה יוצאת מן הכלל בסדרת דרמהברוס מילר וקירה סניידר (עבור כתיבת הפרק "הולי") פרסי אמי לבידור בפריים טיים עבור אמנויות יצירתיותשחקן אורח יוצא מן הכלל בסדרת דרמהבראדלי ויטפורד (עבור הופעתו בפרק "אחרי לידה") שחקנית אורח יוצאת מן הכלל בסדרת דרמהשרי ג'ונס (עבור הופעתה בפרק "הולי") צילום יוצא מן הכלל לסדרה במצלמה יחידה (שעה אחת)קולין ווטקינסון (עבור צילום הפרק "הדבר") זואי וייט (עבור צילום הפרק "הולי") עיצוב תלבושות יוצא מן הכלל לסדרת פנטזיה/ מדע בדיוניאן קרבטרי ונטלי ברונפמן (עבור עיצוב התלבושות בפרק "הדבר") הלחנת מוזיקה יוצאת מן הכלל לסדרה (פסקול דרמה מקורי)אדם טיילור (עבור הלחנת פסקול הפרק "הדבר") עריכת תמונה יוצאת מן הכלל לסדרת דרמה במצלמה יחידהוונדי האלאם מרטין (עבור עריכת הפרק "הדבר") עיצוב הפקה יוצא מן הכלל לתוכנית עכשווית סיפורית (שעה אחת או יותר)אליזבת ויליאמס, מרתה ספארו ורוב הפבורן (עבור עיצוב הפקת הפרק "הולי") ערבוב קול יוצא מן הכלל לסדרת דרמה או קומדיה (שעה אחת)ג'ו מורו, לו סולקופסקי וסילבן ארסנהולט (עבור ערבוב הקול בפרק פרק "הולי") 2024פרס אמי לבידור בפריים טייםשחקנית ראשית בסדרת דרמהאליזבת מוס2025השחקנית האורחת הטובה ביותר בסדרת דרמהשרי ג'ונס

קישורים חיצוניים
מידע וכתבות:





ביקורות:











הערות שוליים

קטגוריה:דיסטופיות אמריקאיות
קטגוריה:הולו: תוכן מקור
קטגוריה:זוכי אמי בפריים טיים: דרמה
קטגוריה:זוכי אמי בפריים טיים: תוכניות: בימוי דרמה
קטגוריה:זוכי אמי בפריים טיים: תוכניות: תסריט לדרמה
קטגוריה:זוכי פרס גלובוס הזהב: סדרות
קטגוריה:סדרות דרמה אמריקאיות
קטגוריה:סדרות טלוויזיה המבוססות על ספרים
קטגוריה:סדרות מדע בדיוני אמריקאיות
קטגוריה:סדרות פוסט-אפוקליפטיות
קטגוריה:תוכניות להט"ב אמריקאיות
קטגוריה:מטרו גולדווין מאייר: סדרות
קטגוריה:מרגרט אטווד
קטגוריה:סדרות טלוויזיה אמריקאיות שעלו לשידור בשנת 2017
קטגוריה:תוכניות טלוויזיה שמתרחשות במסצ'וסטס